open-index/open-wikipedia-markdown huggingface dataset:
Rosario

**Rosario** tai **Rosário** voi tarkoittaa seuraavia:

## Henkilöitä

### Rosario etunimenä
* Rosario Balmaceda (s. 1999), chileläinen jalkapalloilija
* Rosario Dawson (s. 1979), yhdysvaltalainen laulaja
* Rosario Fernández (s. 1955), perulainen poliitikko ja ministeri
* Rosario Fiorello (s. 1960), italialainen televisiojuontaja, radioääni ja laulaja
* Rosario Mazzola (1924–2018), italialainen katolinen piispa
* Rosario Murcia-Gangloff (s. 1964), ranskalainen kestävyysjuoksija
* Rosario Parmegiani (1937–2019), italialainen vesipalloilija
* Rosario Pio Ramolo (s. 1952), italialais-tšadilainen katolinen piispa
* Rosario Saro Vella (s. 1952), italialais-madagaskarilainen katolinen piispa

### Rosario tai Rosário sukunimenä
* Arthur Bispo do Rosário (1909−1989), brasilialainen tekstiilitaiteilija ja kuvanveistäjä
* Carlos Agostinho do Rosário (s. 1954), mosambikilainen poliitikko, ministeri ja diplomaatti
* Hélder Rosário (s. 1980), portugalilainen jalkapalloilija
* Joseph Albert Rosario (1915−2011), intialainen katolinen piispa
* Raquel del Rosario (s. 1982), espanjalainen laulaja
* Willie Rosario (s. 1930), puertoricolainen muusikko

## Paikkoja

Argentiinassa:
* Rosario, Argentiinan kolmanneksi suurin kaupunki
* Rosario de la Frontera, kaupunki

Meksikossa:
* Rosario, kunta Chihuahuassa
* Rosario, kunta Sinaloassa
* Rosario de Tesopaco, kaupunki Sonorassa

Filippiineillä:
* Rosario, kunta Agusan del Surissa
* Rosario, kunta Batangasissa
* Rosario, kunta Cavitessa
* Rosario, kunta La Unionissa
* Rosario, kunta Northern Samarissa

Muita:
* Rosario, kaupunki Uruguayssä

Nimiä, joihin sisältyy Rosario:
* Altos del Rosario, kaupunki ja kunta Kolumbiassa
* Rosário do Sul, kunta Brasiliassa
* La Villa del Rosario, kaupunki Venezuelassa
* Puerto del Rosario, kunta ja kaupunki Kanariansaarilla
* Rosario Strait, salmi Washingtonin osavaltiossa Yhdysvalloissa

## Muita merkityksiä
* rosario eli ruusutarha
* HMS Rosario (J219), Britannian Kuninkaallisen laivaston miinanraivaaja
* NRP Rosario (M404), Portugalin laivaston miinanraivaaja

## Muita käsitteitä, joihin sisältyy sana Rosario
* Adios Rosario, Dingon single
* Club Atlético Rosario Central, urheiluseura Argentiinan Rosariosta
* Corales del Rosarion kansallispuisto, kansallispuisto Kolumbiassa
* Rosario + Vampire, japanilainen mangasarja
* Rosario Mining Company, kaivosyhtiö
* Rosarion kaasuräjähdys 2013, tapahtui Argentiinan Rosariossa

## Katso myös
* El Rosario
Domoiinihappo

**Domoiinihappo** on neurotoksinen levämyrkky, joka aiheuttaa muistinmenetystä. Sitä tuottavat tietyt levät ja toksiini rikastuu äyriäisiin, sardiineihin ja anjoviksiin ja sitä kautta näitä syöviin meripetoeläimiin. Altistuminen kyseiselle toksiinille vaikuttaa keskushermostoon ja voi aiheuttaa kuoleman. Altistumista seuraavat oireet voivat olla oksentelua, pahoinvointia, ripulia ja vatsakramppeja 24 tunnin sisällä altistumisesta. Voimakas altistus voi aiheuttaa neurologisia oireita kuten päänsärkyä, heikotusta, sekavuutta, lyhytaikaisen muistin menetystä, motorista heikkoutta, runsasta limaneritystä, sydämen rytmihäiriöitä ja kooman.

## Lähteet

## Aiheesta muualla
*PubChem: Domoic acid 
*Human Metabolome Database (HMDB): Domoic acid 
*Toxin and Toxin Target Database (T3DB): Domoic acid 
*DrugBank: Domoic Acid 
*Kyoto Encyclopedia of Genes and Genomes (KEGG): Domoic acid
Väinö Mikkola (urheilujohtaja)

**Johan Väinö Mikkola** (18. joulukuuta 1888 Helsinki – 29. heinäkuuta 1928 Helsinki) oli suomalainen urheilujohtaja, joka toimi Työväen Urheiluliiton puheenjohtajana vuosina 1927–1928.

## Elämä
Mikkola oli varsinaiselta ammatiltaan kirjaltaja. Hän hankki pätevyytensä Frenckellin kirjapainossa ja työskenteli parinkymmentä vuotta Simeliuksen kirjapainossa. Mikkola kuului muun muassa Suomen Kirjatyöntekijäin Liiton hallitukseen. Mikkola osallistui ensimmäiseen sisällissodan jälkeen pidettyyn SDP:n puoluekokoukseen joulukuussa 1918 ja neljä vuotta myöhemmin hänet valittiin puoluetoimikunnan jäseneksi. Mikkola oli Helsingin kaupunginvaltuuston jäsen vuodesta 1919 lähtien. 

Vuonna 1919 Mikkola oli myös perustamassa Työväen Urheiluliittoa. Hänet valittiin TUL:n varapuheenjohtajaksi neljännessä liittokokouksessa vuonna 1921. Mikkolasta tuli puheenjohtaja kesäkuussa 1927, kun hän voitti liittokokouksen äänestyksessä istuvan puheenjohtajan Eino Pekkalan. Mikkolan valinta oli Suomen työläisurheilun kannalta merkittävä, sillä kommunisteja edustaneen Pekkalan syrjäyttämisen myötä valta TUL:ssä siirtyi sosialidemokraateille. 

Elokuun 1927 alussa Mikkola valittiin Helsingissä pidetyssä kongressissa kansainvälisen työläisurheilujärjestön Sosialistisen urheiluinternationaalin (SASI) hallitukseen sen ensimmäisenä suomalaisjäsenenä. Lisäksi hän kuului *[[Työväen Urheilulehti|Työväen Urheilulehden]]* toimituskuntaan ja TUL:n olympiakomiteaan sekä toimi Suomen joukkueenjohtajana vuoden 1927 Frankfurt am Mainin työläisolympialaisissa. Mikkolan aika TUL:n johdossa ja kansainvälisissä luottamustehtävissä jäi lyhyeksi, sillä hän kuoli keuhkokuumeeseen jo heinäkuussa 1928 vain 39-vuotiaana. Mikkolan tilalle nousi varapuheenjohtaja Toivo Wilppula, joka edusti myös sosialidemokraatteja.

## Lähteet
Warehouse 13

**Warehouse 13** on yhdysvaltalainen science fiction -televisiosarja. Sitä esitettiin Syfyn kanavalla vuosina 2009–2014. Sarjan tuottajina toimivat Jack Kenny ja David Simkins. Warehouse 13:a kuvattiin Kanadan Torontossa.

*Warehouse 13* sekä scifisarjat *[[Eureka (televisiosarja)|Eureka]]* ja *[[Alphas]]* elävät samassa ajassa, koska sarjoilla on useita crossover-jaksoja.

## Näyttelijät

## Lähteet

## Aiheesta muualla

* Viralliset kotisivut  
*
Carry Geijssen

**Carolina Cornelia Catharina "Carry" Geijssen-Langkruis**) (s. 11. tammikuuta 1947 Amsterdam) on alankomaalainen pikaluistelun olympiavoittaja.

Geijssen voitti Grenoblen olympialaisissa 1968 kultaa 1&nbsp;000 metrin luistelussa olympiaennätysajalla 1.32,6. Hän kukisti toiseksi sijoittuneen Ljudmila Titovan 0,3 sekunnilla. Tämä oli Alankomaiden ensimmäinen olympiakulta pikaluistelussa. 1&nbsp;500&nbsp;metrillä hän sai hopeaa ajalla 2.22,7.

Geijssen saavutti yleisluistelun MM-kilpailuissa pronssia 1968 sekä sijoittui seitsemänneksi 1965, yhdeksänneksi 1966, 12:nneksi 1967, 14:nneksi 1969 ja 23:nneksi 1964. Sprinttereiden MM-kilpailuissa hän oli yhdestoista 1970.

Geijssen saavutti yleisluistelun Alankomaiden-mestaruuskilpailuissa kultaa 1966 sekä hopeaa 1965, 1967 ja 1968.

Hän avioitui pyöräilijä Rien Langkruisin kanssa ja asui aktiiviuransa jälkeen Indonesiassa ja Kanadassa.

## Henkilökohtaiset ennätykset

## Lähteet

## Aiheesta muualla
Cosmon

**Cosmon** tai **Cosmonium** on hypoteettinen aineen muoto, jonka on esitetty olleen olemassa alkuräjähdyksen alkuhetkillä. Tällöin koko universumi olisi muodostanut yhden tiiviin, *Cosmon*-nimisen hiukkasen. Idean tästä niin kutsutusta alkuatomista esitti Georges Lemaître vuonna 1931. Hän kehitteli teoriaansa edelleen ja julkaisi siitä laajemman esityksen *L'Hypothèse de l'Atome Primitif* vuonna 1946. Lemaître havainnollisti ajatustaan kuvittelemalla noin 30 kertaa Auringon tilavuuden kokoisen alueen, jonka tiheys olisi noin 10^{15}\text{g cm}^{-3} ja joka sisältäisi koko maailmankaikkeuden massan. Tämä olisi hänen näkemyksessään hajonnut noin 20–60 miljardin vuoden aikavälillä. Tässä mallissa aine ei olisi kehittynyt singulariteetista toisin kuin nykyisessä alkuräjähdysteoriassa.

Ajatus jäi elämään, ja sitä kehitti Maurice Goldhaber vuonna 1956. Hänen ehdotuksessaan olisi aluksi ollut piste, jota kutsuttaisiin *Universoniksi* ja joka olisi hajonnut *Cosmon* ja *Anticosmon* hiukkasiksi. Goldhaber pohti, miksi ainetta on olemassa, jos alkuräjähdyksessä syntyi yhtä suuri määrä kumpaakin. Yksi selitys tähän on aineen epäsymmetria: jokaista 1001 ainehiukkasta kohti on voinut syntyä esimerkiksi 1000 antihiukkasta. Goldhaberin ehdottamassa mallissa Cosmon ja Anticosmon olisivat lentäneet erilleen ja näin ollen selittäisivät aineen ja antiaineen eroamisen ilman epäsymmetriaa.

Vuonna 1989 Hans Dehmelt pyrki nykyaikaistamaan ajatusta alkuatomista. Hänen hypoteesissaan Cosmonium olisi universumin alkuhetkillä ollut aineen raskain muoto.

## Lähteet
Patrick (sukunimi)

**Patrick ** on muun muassa seuraavien henkilöiden sukunimi:

* Butch Patrick (s. 1953), yhdysvaltalainen näyttelijä
* Danica Patrick (s. 1982), yhdysvaltalainen autourheilija
* Deval Patrick (s. 1956), yhdysvaltalainen poliitikko, Massachusettsin ent. kuvernööri
* Gail Patrick (1911–1980), yhdysvaltalainen näyttelijä
* James Patrick (s. 1963), kanadalainen jääkiekkoilija
* John Patrick (1898–1959), yhdysvaltalainen rugby union -pelaaja
* John Patrick  (1905–1995), yhdysvaltalainen näytelmäkirjailija
* John Patrick (1870–1945), skotlantilainen jalkapalloilija
* John Patrick (s. 1974), yhdysvaltalainen meteorologi
* John Patrick (s. 1898), pohjoisirlantilainen poliitikko
* John Patrick (s. 1954), yhdysvaltalainen Mainen osavaltiossa toimiva poliitikko
* John R. Patrick (s. 1945), yhdysvaltalainen liikemies ja IBM:n entinen varapuheenjohtaja
* Lester Patrick (1883–1960), kanadalainen jääkiekkoilija ja valmentaja
* Lynn Patrick (1912–1980), kanadalainen jääkiekkoilija
* Marcus Patrick (s. 1974), brittiläinen näyttelijä
* Mike Patrick (1944–2025), yhdysvaltalainen urheiluselostaja
* Nicholas Patrick (s. 1964), brittiläis-yhdysvaltalainen insinööri ja astronautti
* Nolan Patrick (s. 1998), kanadalainen jääkiekkoilija
* Quentin Patrick, Hugh C. Wheelerin ja Richard Wilson Webbin yhteinen kirjailijanimimerkki
* Robert Patrick (s. 1958), yhdysvaltalainen näyttelijä
* Ruth Patrick (1907–2013), yhdysvaltalainen kasvitieteilijä ja limnologi
* Tara Patrick, *Carmen Electra* (s. 1972), yhdysvaltalainen malli, televisioesiintyjä ja laulaja
* Tera Patrick, oik. *Linda Ann Hopkins* (s. 1976), yhdysvaltalainen pornonäyttelijä.
Konrad Hildén

**Konrad Eemil Hildén** (12. marraskuuta 1869 Hämeenlinna – 16. huhtikuuta 1916 Helsinki) oli suomalainen opettaja ja kansakouluntarkastaja.

Hildénin vanhemmat olivat värjäri, kauppias Emanuel Hildén ja Kustaava Penttilä. Hän pääsi ylioppilaaks 1888 Hämeenlinnan lyseosta, opiskeli Helsingin yliopistossa ja valmistui filosofian kandidaatiksi ja maisteriksi 1894. Hildén opiskeli kasvatusoppia myös Saksassa Jenan, Giessenin ja Leipzigin yliopistossa sekä Venäjällä Pietarin lapsitutkimuslaitoksessa.

Hildén toimi opettajana oppikouluissa ja opettajaseminaareissa. Viimeksi hän oli Heinolan opettajaseminaarin johtajana ja sen jälkeen koulutoimen ylihallituksen kansakoulujen ylitarkastajana 1912-1916.

Konrad Hildén oli naimisissa vuodesta 1898 Anna Maria Elisabet Fagergrenin kanssa. Heidän poikansa oli Jyväskylän yliopiston suomen kielen professori Aarni Penttilä (vuoteen 1919 Hildén).

## Teoksia
* *[[Cicero]]n valtio-opilliset mielipiteet* teoksessa *Kertomus Joensuun klassillisesta lyseosta lukuvuonna 1897–1898*. Joensuu 1898
* *[[Uno Cygnaeus]] Suomen kansakoulutoimen järjestäjänä: Esitelmä Raahen seminaarirakennusten vihkimätilaisuudessa Lokakuun 12 p:nä 1899*. Tekijä, Raahe 1899
* *Äidinkielen opetusta koskevia kysymyksiä: Keskusteltaviksi esitetty*. Tekijä, Heinola 1903
* *Heinolan seminaari 1899-1909: 10-vuotiskertomus. Kertomus lukuvuodelta 1908–1909*. Heinola 1909
* *Lisiä äidinkielen opetusoppiin: Matkahavaintojen puitteissa*. Helsinki 1910

## Toimitustöitä
* *Valistuksen lukukirja kansakouluja varten: Ylemmän kansakoulun ensimäistä ja toista lukuvuotta varten*. Toimittivat Konr. Hildén ym. Valistus, Helsinki 1906, 16. ja myöhemmät painokset nimellä *Valistuksen lukukirja kansakouluja varten: Yläkansakoulun ensimäistä ja toista lukuvuotta varten*. Valistus, Helsinki 1921, 33. painos uudistanut Aarni Penttilä Valistus, Helsinki 1941, 42. painos 1952
* *Valistuksen isänmaallinen lukukirja: Ylemmän kansakoulun kolmatta ja neljättä lukuvuotta varten*. Toimittivat Konr. Hildén ym. Valistus, Helsinki 1907, 12. ja myöhemmät painokset nimellä *Valistuksen isänmaallinen lukukirja: Yläkansakoulun kolmatta ja neljättä lukuvuotta varten*. Valistus, Helsinki 1924, 21. painos uudistanut Aarni Penttilä Valistus, Helsinki 1944, 25. painos 1950

## Lähteet
Biokertyvyys

**Biokertyvyys** on aineen kyky kertyä eliöön. Orgaanisten aineiden taipumusta biokertyvyyteen arvioidaan tavallisesti oktanoli/vesi-jakautumiskertoimen avulla, joka ilmaistaan yleensä log Kow -arvona. CLP-luokituksen mukaan aineella on taipumus biokertyvyyteen, jos log Kow ≥ 4. Biokertyvyystekijä (BCF) voidaan määrittää kokeellisesti kalalle ja se mittaa ominaisuutta paremmin. Aine tulkitaan mahdollisesti biokertyväksi, jos kalan BCF ≥ 500.

## Lähteet
Petr Vakoč

**Petr Vakoč** (s. 11. heinäkuuta 1992 Praha) on tšekkiläinen pyöräilijä. Hän aloitti maantiepyöräilyn ammattilaisuransa Omega Pharma-Quick Step -tallissa 2014 ja edusti samaa joukkuetta, nimeltään sittemmin Deceuninck–Quick-Step, vuoteen 2019. Uransa kaksi viimeistä kautta, 2020–2021, hän edusti Alpecin-Fenix-tallia.

Vakoč saavutti Bakun Euroopan kisoissa 2015 pronssia maantieajossa. Hän voitti Brabantse Pijl -kilpailun 2016.

Vuodesta 2023 lähtien Vakoč on kilpaillut gravelpyöräilyssä, jossa hän on voittanut kaksi UCI Gravel World Series -kilpailua.

## Saavutuksia
Lähteet: Pro Cycling Stats, Cycling Archives

;2010
:Tour du Pays de Vaud (juniorit), 2a-etapin voitto
;2011
:Aika-ajon alle 23-v. Tšekin-mestaruus
;2013
:Slovakian ympäriajo, kokonaiskilpailun ja nuorten kilpailun voitto
:Vuelta a la Comunidad de Madrid (alle 23-v.), kokonais- ja pistekilpailun sekä 1. etapin voitto
:Czech Cycling Tour, pistekilpailun ja 4. etapin voitto
:EM-kilpailut, alle 23-v. maantieajossa hopeaa
:Grand Prix Kralovehradeckeho kraje, voitto
;2014
:Puolan ympäriajo, 2. etapin voitto
;2015
:Euroopan kisat, maantieajossa pronssia
:Maantieajon Tšekin-mestaruus
:Czech Cycling Tour, kokonaiskilpailun voitto
:Tour du Poitou-Charentes, nuorten kilpailun voitto
:Britannian ympäriajo, 2. etapin voitto
;2016
:Tour du Haut Var, nuorten kilpailun voitto
:Tour La Provence, nuorten kilpailun voitto
:Classic Sud-Ardèche, voitto
:La Drôme Classic, voitto
:Strade Bianche, viides
:Brabantse Pijl, voitto
:EM-kilpailut, viides
;2017
:Cadel Evans Great Ocean Race, kuudes
:Brabantse Pijl, toinen
;2023
:Gravel Adventure, voitto
:La Monsterrato, voitto
:Gravelpyöräilyn EM-kilpailut, kuudes

## Lähteet
Friberg

**Friberg** on ruotsinkielinen sukunimi. Suomessa oli 17. maaliskuuta 2025 Digi- ja väestötietoviraston tietojen mukaan 673 Fribergiä.

Tunnettuja Friberg-nimisiä henkilöitä ovat:

* Adam Friberg (s. 1991), ruotsalainen tietokonepelaamisen ammattilainen
* Anna Friberg (1856–1941), suomalainen opettaja ja kouluissa opetusvälineenä käytetyn Kansan keittokirjan tekijä
* Arnold Friberg (1913–2010), yhdysvaltalainen taidemaalari
* Bobbie Friberg da Cruz (s. 1982), ruotsalainen jalkapalloilija
* Eino Friberg (1901–1995), suomalaissyntyinen yhdysvaltalainen kirjojen kääntäjä
* Erik Friberg (s. 1983), ruotsalainen pokerinpelaaja
* Felix Friberg (s. 2005), suomalainen jalkapalloilija
* Frans Friberg (1892–1921), suomalainen jääkärikapteeni
* Jere Friberg (s. 1995), suomalainen jääkiekkoilija
* Karoliina Friberg (s. 1994), suomalainen lentopalloilija
* Louise Edlind Friberg (s. 1946), ruotsalainen näyttelijä ja poliitikko
* Maikki Friberg (1861–1927), suomalainen kirjailija ja feministi
* Max Friberg (s. 1992), ruotsalainen jääkiekkoilija
* Naemi Friberg (1869–1958), suomalainen oopperalaulaja ja laulunopettaja
* Niklas Friberg (s. 1996), suomalainen jalkapalloilija
* Ralf Friberg (1936–2026), suomalainen poliitikko, toimittaja ja diplomaatti

Myös seuraavien henkilöiden sukunimi oli alun perin Friberg:
* Salli Karuna, alk. Friberg (1902–1987), suomalainen näyttelijä
* Niilo Vapaavuori, alk. Friberg (1899–1949), suomalainen päätoimittaja ja pakinoitsija
* Onni Petäys, alk. Friberg (1885–1946), suomalainen hovioikeudenneuvos ja korkeimman oikeuden oikeusneuvos
* Tuure Vapaavuori, alk. Friberg (1905–1977), suomalainen lähetysjohtaja ja kirjailija

## Lähteet
Southland (alue)

**Southland** (maoriksi *Murihiku*) on hallinnollinen alue Uudessa-Seelannissa. Eteläsaaren eteläosien lisäksi alueeseen kuuluu myös Stewartinsaari.

## Maantiede

Hallinnollisen alueen kokonaispinta-ala on 34 347&nbsp;km², joista 1 735&nbsp;km² Stewartinsaarella. Geologisesti Eteläsaarella sijaitseva alue jakautuu läntiseen, vuoristoiseen ja vuonojen peittämään alueeseen, eteläiseen peltojen peittämään tasamaahan ja pohjoiseen, vuoristoiseen alueeseen.

## Hallinnollinen jako
Southlandin hallinnollinen alue jakautuu kolmeen piirikuntaan: Gore, Invercargill sekä Southland.

## Väestö
Asutus alueella on harvaa ja painottuu pääasiassa kahteen alueen suurimpaan asutuskeskukseen, Invercargilliin ja Goreen. Koko alueen arvioitu asukasmäärä on  (vuonna ). Vähäistä asukastiheyttä ( as./km²) selittää osaltaan alueen kansallispuistojen suuri yhteenlaskettu pinta-ala; Stewartinsaari on lähes 85%:sti kansallispuistoa ja alueen lounaisosassa sijaitseva Fiordlandin kansallispuisto on myös käytännössä asumatonta seutua.

## Luonto
Alueella sijaitsee kaksi kansallispuistoa; Fiordland sekä Rakiura.

## Lähteet

## Aiheesta muualla
Oulun kihlakunnan kruununmakasiini

**Oulun kihlakunnan kruununmakasiini** on Oulun Myllytullin kaupunginosassa sijaitseva puurakenteinen kruununmakasiini, joka korjattiin ravintola-, näyttely- ja toimistotiloiksi 1990-luvun alkupuolella.

Oulun kihlakunnan kruununvouti Johan Gustaf Liljeqvist valmisteli viljamakasiinin rakentamista Iin, Limingan, Muhoksen ja Oulun kihlakuntien yhteiskäyttöön. Makasiinin rakennuspiirustukset teki yleisten rakennusten intendentinkonttorissa arkkitehti A.F. Granstedt vuonna 1841. Kuvernööri Robert Wilhelm Lagerborgin päätöksellä makasiini tuli kuitenkin vain Oulun, Kiimingin ja Ylikiimingin käyttöön.

Makasiini toimi 1900-luvun alkupuolelle asti laina- ja veroviljamakasiinina. Myöhemmin rakennuksessa on varastoitu puutavaravaraa ja jätepaperia sekä sota-aikana ruokaa. Oulun kaupunki sai rakennuksen haltuunsa vuonna 1984. Saman vuoden Myllytullin asemakaavamuutoksen yhteydessä sekä kihlakunnan makasiini että viereinen tiilinen kruununmakasiini suojeltiin.

Kaupunki myi kruununmakasiinin Oulun rakennusmestariyhdistykselle sadallatuhannella markalla vuonna 1990. Yhdistys peruskorjasi makasiinin vuosina 1991–1992 arkkitehti Kari Parkkisen suunnitelmien mukaan. Onnistuneesta käyttötarkoituksen muutoksesta yhdistykselle myönnettiin Oulun läänin rakennussuojelupalkinto, Viisikanta-palkinto, vuonna 1993.

Rakennuksessa on toiminut eri ravintoloita muun muassa Pub Kruunu ja hiiri. Uki Arkkitehdit on toiminut rakennuksessa vuodesta 2008.

## Lähteet

## Aiheesta muualla
Salibandyn Superfinaali

**Superfinaali** oli suomalaisen salibandyn pääsarjan Salibandyliigan vuosittainen loppuottelu, joka pelattiin ensimmäisen kerran 16. huhtikuuta 2016. Superfinaali eroaa finaalisarjasta siten, että mestaruus ratkeaa yhdessä ottelussa. Viimeisen kerran Superfinaali järjestettiin kauden 2017–2018 päätteeksi.

## Superfinaali 2016
## Superfinaali 2017
## Superfinaali 2018

## Lähteet
Ihoärsytystestit

**Ihoärsytystestit** ovat toksikologisia testimenetelmiä, joiden avulla tutkitaan kemikaalien aiheuttamia haittoja ihmisen iholle. 
Testimenetelminä käytetään tällä hetkellä Draizen kaniinitestiä sekä joitakin in vitro -testimenetelmiä. In vitro -menetelmien tarkoituksena on korvata Draizen kaniinitesti kemikaalitestauksessa ja ne ovat ECVAMin validoimia.

In vitro -menetelmät perustuvat RhE-teknologiaan (Reconstructed human Epidermis), jossa ihmisen keratinosyyteistä on rakennettu keinoihoa. Keratinosyytit muodostavat monikerroksisen epidermiksen, jonka päällä on marraskesi suojaavana kerroksena. ECVAMin rekisteröimiä kaupallisia testimenetelmiä ovat EpiSkin™, EpiDerm™ ja SkinEthic™. Ihoärsytystestit perustuvat vapautuvien tulehdusvälittäjäaineiden mittaamiseen altistuskokeissa.

Todellisessa tilanteessa ihmisen altistuessa ihoa ärsyttäville aineille ne aiheuttavat palautuvan inflammaatioreaktion altistuneeseen kudokseen. Tällöin ihosolut vapauttavat tulehdusvälittäjäaineita, jotka laajentavat verisuonia ja saavat ne läpäisevämmäksi. Tulehdusvälittäjäaineet houkuttelevat paikalle immuunisoluja kuten mast-soluja ja neutrofiileja. Lisäksi ne stimuloivat ihon hermopäätteitä aiheuttaen kutinan tunteen. Kemikaalit voivat aiheuttaa ärsytystä toistuvan altistumisen seurauksena eli ne ovat kumulatiivisesti ärsyttäviä aineita. Toiset kemikaalit aiheuttavat ärsytystä kerta-altistumisen seurauksena, jolloin ne luokitellaan akuutisti ärsyttäviksi aineiksi.

## Lähteet
Salibandyn Superfinaali 2016

**Salibandyn Superfinaali 2016** oli järjestyksessä ensimmäinen salibandyn Superfinaali. 16. huhtikuuta naisten Salibandyliigan loppuottelussa vastakkain olivat Classic ja NST. Miesten Salibandyliigan finaalissa olivat vastakkain Classicin miesten edustusjoukkue ja Esport Oilers.

## Lähteet
Harmaaorvakka

**Harmaaorvakka** (*Phlebiopsis gigantea*) on pinnanmyötäisesti kasvava sienilaji, joka on myös Suomen metsissä yleisesti tavattu. Se on vaaleanharmaan sävyinen, sileä tai pienikyhmyinen, korkeintaan puolen millimetrin paksuinen mutta voi olla hyvin leveä. Se on sukunsa ainoa laji Pohjoismaissa.

Harmaaorvakka kasvaa erityisesti havupuiden kannoilla ja sahapinnoilla, joten se ei itsessään ole vaarallinen metsän tuhoajalaji. Sen sijaan sitä voi lisätä metsänhakkuun yhteydessä kantoihin juurikääpien torjumiseksi. 

## Lähteet
Kohokirjoitin

**Kohokirjoitin** on käsikäyttöinen laite, jolla tehdään koholla olevista kirjaimista muodostuvia etikettejä tarrataustaiselle muovinauhalle. Tunnetuin kohokirjoittimien tuotemerkki on Dymo. Laite perustuu korkopuristukseen ja kaksi värikerrosta sisältävään muovinauhaan: kirjainkuvion puristaminen tuo nauhan päällimmäisen värikerroksen alta esiin toisen värin kirjainten kohdalle, jolloin tekstistä tulee helposti luettavaa. 

Kohokirjoittimen keksi 1950-luvun lopulla yhdysvaltalainen Rudolph Hurwich (1921–2014), joka perusti keksintönsä pohjalle Dymo-nimisen pörssiyhtiön. Dymon sai vuonna 1978 omistukseensa ruotsalainen Esselte, joka myi sen amerikkalaiselle Newell Rubbermaid -yhtiölle vuonna 2005. 

Kohokirjoittimet ovat 1990-luvulta alkaen korvautuneet sähköisesti toimivilla tarrakirjoittimilla. Kohokirjoittimella tehty etiketti saattaa kuitenkin säilyttää luettavuutensa tarrakirjoitinetikettiä paremmin: jos värit haalistuvat tai etiketin pinta likaantuu, kohokuvio voi silti olla luettavissa. Käsikäyttöinen kohokirjoitin ei myöskään ole riippuvainen paristoista tai verkkovirrasta tarrakirjoitinten tapaan. 

## Kirjoittimen toimintaperiaate
Kohokirjoitin on muodoltaan pistoolia muistuttava käsityökalu, jonka näkyvin osa on kahdesta päällekkäisestä levystä muodostuva kirjasinkiekko. Kiekon ylälevyn sisäpinnassa on kirjoitusmerkkien muotoisia painaumia ja alalevyn sisäpinnassa vastaavia kohoumia.  Muovinauha kulkee kiekon levyjen välitse, ja kädensijasta puristamalla kiekon ylä- ja alalevy puristuvat yhteen ja taivuttavat muovinauhaan kirjainmerkin muotoisen kuvion. Taivutus tuo muovinauhasta esiin alemman värikerroksen kirjainten kohdalta, jolloin tekstiin saadaan eri väri kuin etikettinauhan pohjaväri. Kirjoitusmerkit ovat kiekossa aakkos- ja numerojärjestyksessä, ja kulloinkin tarvittava merkki valitaan kiekkoa käsin pyörittämällä. Kohokirjoittimilla kirjoittaminen on näin paljon hitaampaa kuin ne syrjäyttäneillä tarrakirjoittimilla, joissa yleensä on QWERTY-näppäimistöä muistuttava tai aakkosjärjestyksessä oleva näppäimistö.

## Kohokirjoitinteksti populaarikulttuurissa
Kohokirjoitinten kulmikkaat ja karkeat suuraakkoset ja niille selkeän kehyksen muodostava teippipinta olivat suosittu typografinen tyylikeino erityisesti 1980- ja 1990-luvulla suositussa grunge-tyylin graafisessa suunnittelussa. Kirjainten pohjalta suunniteltiin muun muassa kirjaintyypit nimeltä *Punch-label* ja *Plastique*.

## Lähteet
Rasvaliukoisuus

**Rasvaliukoisuus** (lipofiilisyys) on kemiallisen aineen kyky liueta rasvoihin, öljyihin, lipideihin ja poolittomiin liuottimiin. Rasvaliukoiset aineet liukenevat toisiin rasvaliukoisiin aineisiin, kun taas vesiliukoiset aineet liukenevat vesiliukoisiin aineisiin.
Rasvaliukoisuus (jakaantumiskerroin) on tärkeä parametri muun muassa uusien lääkkeiden arvioinnissa. Rasvaliukoisuutta mitataan esimerkiksi vesi-oktanoli-jakaantumiskertoimen määrityksellä.

## Lähteet
Spiroyhdisteet

**Spiroyhdisteet** ovat orgaanisia yhdisteitä, joiden bisyklisessä rakenteessa kahta rengasrakennetta yhdistää vain yksi hiiliatomi ja tätä atomia kutsutaan spiroatomiksi. Spiroyhdisteissä rengas voi olla koostunut täysin hiiliatomeista tai se voi olla myös heterosyklinen. Spirorakenteisia alkaaneja kutsutaan usein **spiraaneiksi**. Mikäli spiroyhdisteen renkaat ovat erilaisia, yhdiste voi olla kiraalinen ja optisesti aktiivinen. Spirosyklisessä yhdisteessä spiroliitoksella liittyneet renkaat eivät ole samassa tasossa.

## Spiroyhdisteiden nimeäminen

Spiroyhdisteiden nimeämiseen käytetään kahta tapaa. Spirosyklisen yhdisteen hiiliatomit voidaan numeroida alkaen pienimmästä renkaasta ja numeroiden suuruus kasvaa myötäpäivään. Numeroilla ilmaistaan mahdollisten substituenttien paikkaa. Mikäli renkaita on vain yksi, ilmoitetaan yhdisteen nimi muodossa, jossa ensin tulee liite *spiro* ja tämän jälkeen hakasuluissa molempien renkaiden atomien lukumäärä lukuun ottamatta spiroatomia. Loppuosa nimetään koko yhdisteen sisältämien hiiliatomien lukumäärän mukaisesti. Esimerkiksi kahdesta syklopentaanista muodostuneen spiroyhdisteen nimi on spiro[4.4]nonaani. Nimi voidaan myös muodostaa lisäämällä spirosyklisen yhdisteen suuremman renkaan perään liite spiro ja tämän jälkeen pienemmän renkaan nimi. Esimerkiksi sykloheksyyli- ja syklobutyylirenkaista muodostuneen spiroyhdisteen nimi olisi sykloheksaanispirosyklobutaani. Mikäli rengas on heterosyklinen, annetaan heterosykliselle renkaalle nimi systemaattisen tavan mukaisesti. Esimerkiksi happea sisältävät renkaat ilmaistaan liitteellä *oksa-* ja typpeä sisältävät renkaat liitteellä *atsa*.

Mikäli spirorakenteita on yhdisteessä useampia tulee spiroliitteen eteen lukumäärää ilmaiseva liite esimerkiksi di-, tri- tai tetra. Tämän jälkeen hakasuluissa ilmoitetaan spiroatomeja yhdistävien hiiliatomien määrä pienimmästä renkaasta alkaen kiertosuuntana myötäpäivä.

## Lähteet
Tortona

**Tortona** on kunta Pohjois-Italiassa Alessandrian maakunnassa Piemonten alueella. Se sijaitsee 30 kilometriä Alessandriasta itään Scriviajoen varrella, joka on Pojoen sivujoki. 

## Historia
### Antiikki

Kaupungin perustivat roomalaiset noin vuonna 123–118 eaa. nimellä *Dertona*. Augustuksen aikana se tunnettiin myös nimellä *Colonia Julia Dertona*. Kaupungin sijainti oli strateginen ja sen kautta kulki merkittäviä teitä.

### Myöhempi historia

Kaupungin strateginen sijainti on houkutellut vuosisatojen aikana sinne useita valloittajia. Sen ovat vallanneet muiden muassa 1100-luvulla Fredrik I Barbarossa, 1400-luvulla Ludovico Sforza ja 1800-luvulla Napoleon Bonaparte.

## Tunnettuja kaupunkilaisia

* Giovanni Cuniolo; pyöräilijä joka oli alansa pioneeri ja Lombardian ympäriajon voittaja.
* Luigi Malabrocca; pyöräilijä joka sai urallaan kahdesti Italian ympäriajon mustan paidan, Maglia neran, joka annetaan kilpailussa viimeiseksi maaliin tulleelle.

## Lähteet

## Aiheesta muualla
Ataulf

**Ataulf** myös **Atawulf**, latinaksi **Ataulphus** (k. 415) oli visigoottien kuningas 410-415. Hän oli Alarikin lanko ja seurasi tätä kuninkaana. Ataulf johti visigootit eteläiseen Galliaan 412 ja meni vuonna 414 naimisiin keisari Theodosius I:n tyttären Galla Placidian kanssa. Vuonna 415 visigootit joutuivat vetäytymään Pyreneiden niemimaalle ja Ataulf murhattiin samana vuonna Barcelonassa.

## Lähteet
*Paavo Castrén ja Leena Pietilä-Castrén: Antiikin käsikirja. Otava 2000. .

### Viitteet
Kyllä BBC hoitaa

**Kyllä BBC hoitaa** (*W1A*) on brittiläinen BBC Two -kanavan tuottama komediasarja, jonka on käsikirjoittanut ja ohjannut John Morton. Sarja on jatkoa pseudodokumenttisarjalle *[[2012: Olympiaseikkailu]]*, joka oli kertovinaan BBC:n työstä vuoden 2012 Lontoon kesäolympialaisissa. Sarjan alkuperäisnimi tulee BBC:n pääkonttorin postinumerosta (W1A 1AA). Hugh Bonneville ja Jessica Hynes esittävät sarjassa samoja rooleja kuin sen edeltäjässä, ja  David Tennant esiintyy molemmissa kertojana. Sarja ensiesitettiin Britanniassa maalis-huhtikuussa 2014 ja toinen tuotantokausi seuraavan vuoden huhti-toukokuussa. Yleisradio esitti sarjan molemmat tuotantokaudet lauantain alkuillassa ja Yle Areenassa maalis-toukokuussa 2016.

## Juoni
Ian Fletcher (Hugh Bonneville) on saanut ylennyksen BBC:n arvojohtajaksi vedettyään onnistuneesti läpi yhtiön olympialaisprojektin. Hänen uusi tehtävänsä on ”selventää, määritellä tai arvioida uudelleen yhtiön ydintehtävä läpi kaikkien toimintojen ja asemoida yhtiö tulevaisuutta silmällä pitäen”. Sarja satirisoi nykyajan työelämän loputtomia palavereja, abstraktia bisnesjargonia, avokonttorien ahtautta, ylipalkattujen johtajien ja ammattitaidottomien alaisten välisiä suhteita, poliittista korrektiutta sekä jatkuvia organisaatiomuutoksia.

## Näyttelijät

Cameorooleja omana itsenään sarjassa tekevät muun muassa kirjailija Salman Rushdie ja näyttelijä Olivia Colman.

## Lähteet
Ritva Valtakoski

**Ritva Maria Valtakoski** (o.s. **Aaltonen**, 27. toukokuuta 1930 Turku – 24. toukokuuta 2022 Turku) oli suomalainen näyttelijä. Turun kaupunginteatterissa uransa tehnyt Valtakoski näytteli puheroolien ohella musikaaleissa.

## Ura
Ritva Valtakosken vanhemmat olivat Antero ja Senja Aaltonen. Valtakosken pitkä kiinnitys Turun kaupunginteatteriin alkoi 1955. Hän näytteli muun muassa naispääosan, Elizan, musikaalissa *[[My Fair Lady]]* vastanäyttelijänään Esko Vettenranta. Musikaalia esitettiin lähes 90 kertaa ja se sai yli 50&nbsp;000 katsojaa. Operetissa *Viktoria ja hänen husaarinsa* Valtakoski näytteli Viktorian kamarineitsyttä, Riquettea. Molièren komediassa *[[Saituri]]* hän tulkitsi Mariannea. Valtakosken rooleja olivat niin ikään Kustaava Hella Wuolijoen draamassa *Niskavuoren nuori emäntä*, Liisi Robert Kiljanderin komediassa *Sanny Kortmanin koulu* ja *Kauniin myllärinvaimon* nimiosa.

Valtakosken sivurooleista mainittakoon Hämeen tyttö Kalle Holmbergin ohjaamassa *[[Seitsemän veljestä|Seitsemässä veljeksessä]]*, joka oli eräs 1970-luvun suomalaisen näyttämötaiteen helmiä.

## Filmografia
### Televisiotuotannot
*Seitsemän veljestä (1976)

## Lähteet
*Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965
*Suomen teatterit ja teatterintekijät - Yhteisö- ja henkilöhakemistö, toim. Martin, Timo; Niemi, Pertti; Tainio, Ilona, Kustannusosakeyhtiö Tammi, Helsinki 1974, 
*Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, 

### Viitteet

## Aiheesta muualla
*Riva Valtakosken muistokirjoitus Helsingin Sanomissa
Jussi Valtakoski

**Jussi Valtakoski** (17. tammikuuta 1923 Tampere – 4. syyskuuta 2010 Turku) oli suomalainen näyttelijä ja talousjohtaja. Valtakoski teki pitkän uran Turun kaupunginteatterissa, ensin näyttämötaiteilijana ja sittemmin taloushallinnossa.

## Ura
Jussi Valtakosken vanhemmat olivat teatterinjohtaja Aku Valtakoski (ent. Wallenius) ja näyttelijä Elvi Majanen. Valtakoski aloitti näyttelijänuransa Turun Teatterissa kaudella 1945–1946 ja jatkoi Turun kaupunginteatteriksi nimensä muuttaneen teatterin palveluksessa vuodesta 1946. Vuosina 1957–1965 hän työskenteli sekä taloushallinnossa että näyttämötaiteellisissa tehtävissä ja vuodesta 1965 hallinnollisena johtajana. Vuonna 1977 Valtakoski toimi Turun kaupunginteatterin vt. taiteellisena johtajana. Turun teatterikerhon säätiö myönsi hänelle tunnustuspalkinnon elämäntyöstä keväällä 2008.

Jussi Valtakoski näytteli muun muassa Shakespeare-klassikoissa *[[Kesäyön unelma]]*, *[[Kuinka äkäpussi kesytetään]]* ja *[[Venetsian kauppias]]*. Robert Kiljanderin komediassa *Sanny Kortmanin koulu* hänellä oli pastorin rooli ja suomalaisessa kansannäytelmässä *[[Pohjalaisia (näytelmä)|Pohjalaisia]]* hän näytteli Jussia.

Valtakoski näytteli Ludwig Weissauerin osan Yleisradio TV2:n näytelmäsarjassa *[[Sodan ja rauhan miehet]]* vuonna 1978.

## Lähteet
*Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950
*Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965
*Suomen teatterit ja teatterintekijät - Yhteisö- ja henkilöhakemistö, toim. Martin, Timo; Niemi, Pertti; Tainio, Ilona, Kustannusosakeyhtiö Tammi, Helsinki 1974, 
*Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, 

### Viitteet
CFD

**CFD** voi tarkoittaa:
*Hinnanerosopimus (), eräs johdannaissopimuksilla käytävä kaupan tyyppi
*Numeerinen virtausdynamiikka (), virtausmekaniikan osa-alue
Mario & Sonic at the Rio 2016 Olympic Games

**Mario & Sonic at the Rio 2016 Olympic Games** on urheilupeli Nintendo 3DS:lle ja Wii U:lle. Pelin kehityksestä vastasi Sega Sports R&D yhteistyössä Arzestin ja Spike Chunsoftin kanssa. Peli on viides Mario & Sonic -pelisarjassa ja samalla myös ensimmäinen, josta on myös tehty kolikkopeli-versio.

## Pelaaminen
Pelaajat ohjaavat eri hahmoja Marion ja Sonicin pelisarjoista vuoden 2016 Rion kesäolympiapeleissä.

Pelissä on tuki **amiibo** -sarjan NFC figuureille.

## Pelattavat hahmot

Nintendo-hahmot:
*Super Mario
*Luigi
*Prinsessa Peach
*Prinsessa Daisy
*Bowser
*Bowser Jr.
*Donkey Kong
*Diddy Kong (uusi hahmo sarjassa)
*Yoshi
*Birdo (uusi hahmo sarjassa)
*Wario
*Waluigi
*Koopalings (uudet hahmot sarjassa)
*Nabbit (uusi hahmo sarjassa)
*Prinsessa Rosalina (uusi hahmo sarjassa)
*Dry Bones (uusi hahmo sarjassa)
*Dry Bowser (uusi hahmo sarjassa)
*Toad (uusi hahmo sarjassa) [Wii U yksinoikeus hahmo]
*Boom Boom (uusi hahmo sarjassa) [Wii U yksinoikeus hahmo]

Sega-hahmot:
*Sonic the Hedgehog
*Miles "Tails" Prower
*Knuckles the Echidna
*Amy Rose
*Dr. Eggman
*Shadow the Hedgehog
*Silver the Hedgehog
*Blaze the Cat
*Vector the Crocodile
*Metal Sonic
*Espio the Chameleon (uusi hahmo sarjassa)
*Cream the Rabbit (uusi hahmo sarjassa)
*Eggman Nega (uusi hahmo sarjassa)
*Rouge the Bat (uusi hahmo sarjassa)
*E-123 Omega (uusi hahmo sarjassa)
*Sticks the Badger (uusi hahmo sarjassa)
*Babylon Rogues (uudet hahmot sarjassa)
*The Deadly Six (uudet hahmot sarjassa)
Jinzhong

**Jinzhong** () on prefektuuritason kaupunki Kiinan Shanxin maakunnan keskiosassa. Kaupungin pinta-ala on 16&nbsp;408 neliökilometriä ja väkiluku noin 3,25 miljoonaa (vuonna 2010). Kaupungin keskusta sijaitsee linnuntietä noin 30 kilometriä maakunnan pääkaupunki Taiyuanista kaakkoon.

Kaupunki rajoittuu pohjoisessa Taiyuanin ja Yangquanin, koillisessa Shijiazhuangin, idässä Xingtain, kaakossa Handanin, etelässä Changzhin ja Linfenin, sekä lännessä Lüliangin prefektuuritason kaupunkeihin.

## Hallinnollinen jako
Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja yhdeksään piirikuntaan.

## Galleria

Kuva:榆次迎宾街.jpg|Kaupunkimaisemaa Yucin kaupunkipiirissä.
Kuva:常家庄园东艮吉堡门 20130212.jpg|Changin suvun kartano Yucin kaupunkipiirissä.
Kuva:Bilin compound.JPG|Qiaon suvun aidattu asuma-alue Qin piirikunnassa.
Kuva:平遥城楼.JPG|Kaupunkimuuri Pinyaon piirikunnassa.


## Lähteet

## Aiheesta muualla

* Travelchinaguide.com: Jinzhong Travel Guide
Luettelo toksikologian julkaisuista

Luettelo toksikologian alan julkaisuista:

*Anil Aggrawal's Internet Journal of Forensic Medicine and Toxicology
*Aquatic Toxicology
*Archives of Environmental Contamination and Toxicology
*Archives of Toxicology

*Carcinogenesis(julkaisu)
*Chemical Research in Toxicology
*Chemico-Biological Interactions
*Clinical Toxicology
*Critical Reviews in Toxicology
*Cutaneous and Ocular Toxicology

*DNA Repair (julkaisu)
*Drug and Chemical Toxicology
*Drug Metabolism and Disposition
*Drugs (julkaisu)

*Environmental Toxicology and Pharmacology

*Food and Chemical Toxicology

*Human & Experimental Toxicology

*Immunopharmacology and Immunotoxicology
*Inhalation Toxicology
*International Journal of Toxicology

*Journal of Analytical Toxicology
*Journal of Applied Toxicology
*Journal of Exposure Science and Environmental Epidemiology
*Journal of Immunotoxicology
*Journal of Medical Toxicology
*Journal of Toxicology and Environmental Health

*Nanotoxicology (julkaisu)
*Neurotoxicity Research
*NeuroToxicology (julkaisu)
*Neurotoxicology and Teratology

*Phytotherapy Research

*Regulatory Toxicology and Pharmacology
*Reproductive Toxicology

*Toxicologic Pathology
*Toxicological Sciences
*Toxicology (julkaisu)
*Toxicology and Applied Pharmacology
*Toxicology and Industrial Health
*Toxicology in Vitro
*Toxicology Letters
*Toxicology Mechanisms and Methods
*Toxicon
*Toxin Reviews

*Xenobiotica
Toivo Vilppula

**Toivo Henrik Vilppula** (3. joulukuuta 1888 Helsinki – 3. elokuuta 1941 Kangasala) oli suomalainen pankkimies ja urheilujohtaja, joka toimi muun muassa Työväen Urheiluliiton puheenjohtajana vuosina 1928–1937. Hän oli myös valtion liikuntaneuvoston jäsen vuodesta 1939 lähtien.

Vilppula ei ollut itse milloinkaan kilpaurheilija. Varsinaisen työuransa hän teki Helsingin Työväen Säästöpankin palveluksessa, jonka kamreerina Vilppula työskenteli vuodesta 1921 aina kuolemaansa saakka. Luottamustehtäviä hän hoiti TUL:n lisäksi myös Kansaneläkelaitoksessa ja Elannossa, lisäksi Vilppula toimi Helsingin kaupunginvaltuutettuna. Hän oli myös Stadion-säätiön johtokunnan jäsen.

## Ura urheilujohtajana
Helsingin Jyryn johtokuntaan kuulunut Vilppula oli mukana jo joulukuussa 1918 järjestetyssä helsinkiläisten työläisurheilijoiden kokouksessa, jossa valittiin toimikunta valmistelemaan TUL:n perustamista. Järjestön perustavassa kokouksessa 26. tammikuuta 1919 Vilppula valittiin TUL:n ensimmäiseen liittotoimikuntaan. Varapuheenjohtajaksi hän tuli vuoden 1927 liittokokouksessa, jolloin Vilppulan tavoin sosialidemokraatteihin lukeutunut Väinö Mikkola syrjäytti äänestyksessä istuvan puheenjohtajan Eino Pekkalan, joka edusti kommunisteja. Puheenjohtajaksi Vilppula nousi jo vuoden kuluttua heinäkuussa 1928, kun Mikkola yllättäen menehtyi keuhkokuumeeseen. Heidän aikanaan valta TUL:ssa siirtyi kommunisteilta sosialidemokraateille, mikä lopulta johti järjestön hajoamiseen ja Työläisurheilun Yhtenäisyyskomitean perustamiseen vuonna 1929. 

Vilppula luopui TUL:n puheenjohtajuudesta marraskuussa 1937 järjestetyssä liittokokouksessa, jolloin hänen tilalleen valittiin Urho Rinne. Seuraavana keväänä Vilppula, Rinne ja Arvi E. Heiskanen valittiin neuvottelemaan yhteistyöstä porvarillisen SVUL:n edustajien J. W. Rangellin, Urho Kekkosen ja Jussi Tossavaisen kanssa, mikä lopulta johti vuonna 1939 niin sanotun yhteistoimintasopimuksen syntyyn, jonka jälkeen molempien liittojen urheilijat kilpailivat ensimmäistä kertaa yhdessä.

Toivo Vilppula kuoli sydänkohtaukseen 53-vuotiaana elokuussa 1941 kesäpaikassaan Kangasalla. Hän oli kuollessaan kirjoilla Helsingissä ja hänet on haudattu Helsingissä Malmin hautausmaalle.

## Lähteet
Luettelo jousiammunnan olympiamitalisteista

**Jousiammunta** on ollut olympialaisten lajivalikoimassa vuodesta 1972, ja tätä ennen se oli olympialajina vuosina 1900, 1904, 1908 ja 1920. Menestynein maa olympialaisten jousiammunnassa on Etelä-Korea.

## Nykyiset tapahtumat
### Miesten yksilökilpailu

### Miesten joukkuekilpailu

### Naisten yksilökilpailu

### Naisten joukkuekilpailu

## Poistetut tapahtumat
### Pariisi 1900
** 33 metrin Au Cordon Doré **

** 50 metrin Au Cordon Doré **

** 33 metrin Au Chapelet **

** 50 metrin Au Chapelet **

** Sur la perche à la herse **

** Sur la perche à la pyramide **

### Saint Louis 1904
** Kaksoisamerikkalaiskierros **

** Kaksoisyorkilaiskierros **

** Joukkuekierros **

** Kaksoiskolumbialaiskierros **

** Kaksoiskansalliskierros **

** Joukkuekierros **

### Lontoo 1908
** Mannermainen tyyli **

** Kaksoisyorkilaiskierros **

** Kaksoiskansalliskierros **

### Antwerpen 1920
** Liikkumaton pieni lintu, yksilökilpailu **

** Liikkumaton iso lintu, yksilökilpailu **

** Liikkuva lintu, 28 metriä, yksilökilpailu **

** Liikkuva lintu, 33 metriä, yksilökilpailu **

** Liikkuva lintu, 50 metriä, yksilökilpailu **

** Liikkumaton pieni lintu, joukkuekilpailu **

** Liikkumaton iso lintu, joukkuekilpailu **

** Liikkuva lintu, 28 metriä, joukkuekilpailu **

** Liikkuva lintu, 33 metriä, joukkuekilpailu **

** Liikkuva lintu, 50 metriä, joukkuekilpailu **

## Lähteet
Gina Rodriguez

**Gina Rodriguez** (s. 30. heinäkuuta 1984 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa *[[Filly Brown]]* sekä rooleistaan televisiosarjoissa *[[Kauniit ja rohkeat]]* ja *[[Jane the Virgin]]*, josta Rodriguez sai parhaan naispääosan Golden Globe -palkinnon musikaali- tai komediasarjasta vuonna 2015.

## Nuoruus
Rodriguez syntyi Chicagossa Illinoisin osavaltiossa. Hänen vanhempansa Genaro ja Magali Rodriguez ovat puertoricolaisia. Hän on nuorin kolmesta sisaruksesta. Hän kasvoi eräässä Chicagon naapurustossa ja harrasti salsatanssia 17-vuotiaaksi asti. Rodriguez kävi New Yorkin yliopiston taidepuolta ja teki eri teatteriesiintymisiä ennen televisioroolejaan. Hän esitti muun muassa Frida Kahlon roolin näytelmässä *The Last Moments in the Life of Frida Kahlo*.

## Ura
Rodriguez sai Beverlyn roolin saippuasarjassa *[[Kauniit ja rohkeat]]* vuonna 2011. Hän esiintyi myös musikaalielokuvassa *[[Go for It!]]* ja elokuvassa *Filly Brown*, jonka roolista hän sai Imagen-palkinnon. Rodriguez paljasti vuoden 2013 haastattelussa, että hänelle tarjottiin roolia sarjassa *[[Devious Maids]]*, mutta hän oli kieltäytynyt tarjouksesta. Samana vuonna hän näytteli elokuvassa *[[Sleeping with the Fishes]]*.

Rodriguez esiintyy Jane Villanuevan pääroolissa televisiosarjassa *Jane the Virgin*. Hän sai roolistaan Golden Globe -palkinnon vuoden 2015 parhaasta naispääosasta musikaali- tai komediasarjassa oltuaan ehdokkaana kategoriassa edellisenä vuonna. Hän isännöi vuoden 2015 Teen Choice -palkintogaalaa yhdessä Ludacrisin ja Josh Peckin kanssa. Vuonna 2016 Rodriguez esiintyy elokuvassa *[[Sticky Notes]]*.

## Filmografia

## Lähteet
August Bade

**August Herman Bade** (7. huhtikuuta 1832 Tallinna – 12. maaliskuuta 1906 Pietari) oli Virossa syntynyt suomalainen insinööri, tehtailija ja valtiopäivämies.

Bade kävi reaalikoulua Tallinnassa ja Helsingissä sekä harjoitti ammattiopintoja Venäjällä, Ruotsissa, Saksassa, Ranskassa ja Englannissa. Hän oli naimisissa tehtailija Oskar Peter Osbergin sisaren Marie Adelheid Osbergin (1840–1917) kanssa, omistaen vaimonsa veljen Oskar Peter Osbergin kanssa Helsingin Sörnäisissä toimineen konepajayhtiö *Osberg & Baden*. Bade muutti vuonna 1882 Venäjälle, jossa hän toimi Nobel-veljesten öljy-yhtiön yli-insinöörinä ja oli myöhemmin pietarilaisen *M. Bade & Co*-kauppaliikkeen osakkaana.

Bade oli Helsingin kaupunginvaltuuston jäsen 1875–1877 ja edusti Helsinkiä porvarissäädyssä valtiopäivillä 1877–1878. 

## Lähteet
Oskar Osberg

**Oskar Peter Osberg** (28. huhtikuuta 1836 Arensburg, Viro – 14. huhtikuuta 1901 Helsinki) oli suomalainen insinööri ja tehtailija.

Osbergin vanhemmat olivat ruotsalainen kupariseppä Karl August Osberg (1807–1863) ja Anna Juliana Jürgenfeld (1806–1869). Perhe muutti Virosta Helsinkiin vuonna 1840, ja Karl August Osberg perusti Mikonkadulle vuonna 1845 oman kuparisepänverstaan. Oskar Peter Osberg kävi Helsingin teknillisen reaalikoulun ja opiskeli sitten kahden vuoden ajan Englannissa. Osberg jatkoi isänsä perustaman yrityksen toimintaa yhdessä lankonsa August Baden kanssa. Osberg & Bade -niminen konepaja toimi aluksi Mikonkadulla Helsingissä. Vuonna 1863 Osberg ja Bade hankkivat vuokraoikeuden Sörnäisissä sijainneeseen Näkin huvila-alueeseen ja ostivat alueella toimineen ajoneuvotehtaan, jonka olivat perustaneet everstiluutnantti Carl Otto Ramstedt ja Nicolai Smith vuonna 1854.

Osberg & Baden konepajan toiminta laajeni uudessa sijaintipaikassa nopeasti, ja erityisesti Venäjän–Turkin sodan aikana vuosina 1877–1878 se valmisti suuret määrät patruunalaatikoita ja kuormastovaunuja Venäjän armeijalle. Konepaja valmisti 1870-luvulla myös tavaravaunuja vuonna 1873 valmistuneen Hanko–Hyvinkää-radan omistajayhtiölle. Konepajan palveluksessa oli 1870-luvulla parhaimmillaan noin 1&nbsp;000 työntekijää. Konepajalla 25. lokakuuta 1875 tapahtunut tulipalo ja Turkin sodan päättymisen jälkeen seurannut lamakausi saattoivat konepajayhtiön talousvaikeuksiin. Konepajan osti vuonna 1882 pidetyssä konkurssihuutokaupassa Osbergin veli, senaatinkanslisti Julius Rudolf Osberg (1842–1910). Konepajan toiminta jatkui nyt Osbergin konepajan nimellä ja Oskar Peter Osberg johti konepajaa yksin Baden muutettua Venäjälle vuonna 1882.

Konepajan osti vuonna 1892 Siltarakennus Oy, mistä sai alkunsa Kone- ja Siltarakennus Oy. Osberg oli vielä vuoteen 1899 saakka uudessa yhtiössä johdon varamiehenä. Hän kuoli Helsingissä vuonna 1901 maksasairauteen.

Oskar Peter Osbergin puolisona oli vuodesta 1864 Olga Helena Clopatt (1844–1906), jonka isä oli Sveitsistä Suomeen muuttanut konditoriamestari Conrad Clopatt. Heidän ainoa lapsensa oli tytär Karin, jonka puoliso oli urheiluvaikuttaja ja palomestari Gösta Wasenius.

## Lähteet
Japanin aika

**Japanin aika** eli **JST** (kansainvälisesti käytetty lyhenne; , myös ) on Japanin aikavyöhyke. Se on UTC+9 eli yhdeksän tuntia edellä koordinoitua yleisaikaa, UTC:tä. Japanissa ei käytetä erillistä kesäaikaa, joten sama aika on käytössä ympäri vuoden.

## Lähteet
Jalmari Etholén

**Sulo Jalmari Etholén** (7. huhtikuuta 1901 Helsinki – 3. lokakuuta 1992 Helsinki) oli suomalainen yleisurheilija, joka tunnettiin erityisesti pikajuoksijana. Hän oli 1920-luvun jälkipuoliskolla yksi Suomen nopeimmista pikajuoksijoista, mutta koska Etholén edusti Työväen Urheiluliiton seuraa, ei hän milloinkaan päässyt kilpailemaan esimerkiksi SM-kilpailuissa.

## Urheilu-ura
Helsingin Kallion kaupunginosassa syntynyt Etholén edusti koko uransa ajan Helsingin Kullervoa. 100 ja 200 metrillä hän voitti yhteensä kuusi TUL:n mestaruutta vuosina 1925–1929, lisäksi Etholén saavutti Kullervon joukkueessa yhdeksän pikaviestien mestaruutta. Useimmiten hänen kanssaan juoksivat Ville Mankki, Väinö ja Niilo Mäkelä tai Kustaa Wall. Sivulajissaan korkeushypyssä Etholén voitti neljä TUL:n mestaruutta vuosien 1923–1928 välillä. Hän menestyi myös kansainvälisesti, vuoden 1925 Frankfurt am Mainin työläisolympialaisissa Etholén voitti 100 metriä ajalla 11,3 ja 200 metriä ajalla 23,2. Lisäksi hän voitti Frankfurtissa TUL:n joukkueessa kolme viestiä (4&nbsp;×&nbsp;100 metriä ajalla 44,0, 10&nbsp;×&nbsp;100 metriä ajalla 1.51,8 ja 400&nbsp;+&nbsp;300&nbsp;+&nbsp;200&nbsp;+&nbsp;100 metriä ajalla 2.07,8) ja sijoittui kolmanneksi vuoden 1931 työläisolympialaisissa Wienissä.

Etholénin hallussa olivat samaan aikaan 100 ja 200 metrin (10,9 ja 22,5), pituushypyn (696) ja korkeushypyn (186) TUL:n ennätykset. Lähimpänä koko maan kärkeä Etholén oli 100 metrillä, jonka SE-tulos oli tuolloin 10,8. Vuonna 1929 hän juoksi Nürnbergissä järjestetyissä Saksan työläisurheiluliiton Arbeiter-Turn- und Sportbundin juhlakisoissa tuloksen 10,7. Ajanottoa ei kuitenkaan pidetty luotettavana, joten sitä ei hyväksytty TUL:n ennätykseksi. Myöskään viralliseksi Suomen ennätykseksi aika ei TUL:n urheilijan tekemänä olisi kelvannut. Etholén lopetti aktiiviuransa vuoteen 1929, vaikka osallistuikin vielä TUL:n viestijoukkueessa vuoden 1931 työläisolympialaisiin. Hän toimi kisoissa myös TUL:n joukkueenjohtajana.

## Työelämä
Jalmari Etholén työskenteli aluksi sorvarina, kunnes vuonna 1928 siirtyi TUL:n palkkalistoille. Hän kiersi eri puolilla maata ns. urheiluneuvojana aina vuoteen 1931 saakka, jolloin TUL joutui irtisanomaan henkilökuntaansa menetettyään valtionavustukset. Samana vuonna Etholén oli koulutusmatkalla Oripäässä, jossa hän oli lähellä joutua äärioikeistolaisen Lapuan liikkeen muiluttamaksi. Paikallinen poliisi kuitenkin onnistui pelastamaan Etholénin parikymmenhenkisen miesjoukon kynsistä. Sosialidemokraattien ja kommunistien välisessä TUL:n sisäisessä valtataistelussa hän oli tiukasti sosialidemokraattien puolella. Vuonna 1927 hänet valittiin myös TUL:n liittotoimikuntaan. Irtisanomisensa jälkeen Etholén perusti Helsinkiin oman polkupyöräkorjaamon, jota hän piti lähes 50 vuoden ajan 1980-luvun alkuun saakka. Vuonna 1951 hänet valittiin myös Polkupyöräkauppiasliiton puheenjohtajaksi. 

## Lähteet